-66-

**Zápisnica**

**z 6. pracovného zasadnutia Obecného zastupiteľstva**

**v Kráľovej nad Váhom**

**dňa 26. augusta 2015**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ing. Imrich Kovács |
|  | Ondrej Kožuch |
|  | Ing. Kristián Morovič |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  |  |
|  |  |
| **Referentky OcÚ :** | Jaroslava Bergendiová |
|  | Erika Morovičová |
|  | Alžbeta Vadkertiová |
|  | Bc. Erika Šmátralová |
| **Kontrolór obce:** | Štefan Bencze |
| **Hostia:** | Ján Kamenár |
|  | Gabriela Szabóová |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Starosta obce uviedol, že poslanec Bc. Tibor Vincze sa ospravedlnil, nakoľko je odcestovaný, Ing. Kristián Morovič ohlásil neskorší príchod a zároveň informoval všetkých prítomných, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Mgr. Hajnalka Oláh

Ing. Eliška Vargová

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 70a/2015-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 70b/2015-OZ**

-67-

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Informácia o plnení uznesení
4. Obecné dni
5. Záver

Starosta obce sa nakoniec opýtal, či má niekto návrh na doplnenie, alebo pripomienky k programu.

Nakoľko poslanci obecného zastupiteľstva nemali pripomienky k programu zasadnutia prijali:

**Uznesenie číslo 71/2015-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením o navrhnuté body.**

*Prezentácia: 7 poslancov OZ*

*Za schválenie programu zasadnutia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

Vzhľadom na to, že na zasadnutie obecného zastupiteľstva sa dostavila Gabriela Szabóová, starosta obce informoval prítomných poslancov OZ, že jej rodičia Gabriela Szabóová a Tibor Szabó bytom Fr. Kráľa 2, Šaľa, dňa 01.07.2013 podali žiadosť o odkúpenie pozemku parc. č 402/2. Obecné zastupiteľstvo Kráľová nad Váhom na svojom zasadnutí dňa 28.8.2013 prerokovalo žiadosť a menovaným bolo odporučené, aby k žiadosti predložili geometrický plán ku kvalifikovanému posúdeniu žiadosti.

***Na zasadnutie obecného zastupiteľstva sa dostavil kontrolór obce, Štefan Bencze.***

**Gabriela Szabóová** – žiadala poslancov OZ o predbežný súhlas na odpredaj parcely č. 402/2 a časti parcely 403/1 predtým, ako dá vyhotoviť geometrický plán. Nakoľko na parcele č. 402/1 chce realizovať výstavbu nového rodinného domu, na parcele č. 402/2 majú vybudovaný bazén. Celý pozemok je veľmi úzky a potrebovala by ešte časť z parcely č. 403/1, aby mohla vybudovať garáž.

Rozprava medzi poslancami OZ ohľadom tejto lokality (viď. záznam na DVD).

Po rozprave poslanci OZ dospeli k záveru, že Komisia výstavby, územného plánovania a životného prostredia vykoná miestne šetrenie, nakoľko na túto lokalitu má obec schválenú dotáciu na vytvorenie nového verejného priestranstva. Zároveň obec preverí, či podmienka čerpania dotácie neobsahuje aj obmedzenia týkajúce sa nakladania s pozemkom alebo jeho časťou.

**3. Informácia o plnení uznesení**

Písomná forma správy bola doručená poslancom OZ, ku ktorej poslanci OZ nemali pripomienky a prijali:

-68-

**Uznesenie číslo 58/2015-OZ**

**Obecné zastupiteľstvo v Kráľovej nad Váhom**

**b e r i e n a v e d o m i e**

**správu hlavného kontrolóra obce o kontrole plnenia uznesení z 5. zasadnutia Obecného zastupiteľstva v Kráľovej nad Váhom konaného dňa 24. júna 201**

*Prezentácia: 7 poslancov OZ*

*Správu o plnení uznesení brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

***Na zasadnutie obecného zastupiteľstva sa dostavil poslanec OZ, Ing. Kristián Morovič***

**4. Obecné dni**

Starosta obce s prítomnými v rámci rozpravy prerokoval program obecných dní. Boli rozdelené jednotlivé úlohy medzi poslancami OZ a zamestnancami obce. Na záver rozpravy sa dohodli, že znenie dohody o spolupráci medzi obcami Kráľová nad Váhom a Szentistván bude doručené na preštudovanie poslancom OZ (viď. záznam na DVD).

1. **Záver**

Na záver sa poslanci OZ dohodli, že budúce zasadnutie obecného zastupiteľstva bude koncom septembra, alebo začiatkom októbra. Starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Mgr. Hajnalka Oláh

starosta obce

Ing. Eliška Vargová